Petrus Lellouche
Petrus, vulgo Pierre, Lellouche (Tunesi natus die 3 Maii 1951) est vir publicus, fautor politicae dextrae(fr), geopoliticarum(fr) certaminum peritus, advocatus, et scriptor Francicus. Pater Tunesianus civitatem Francicam iam anno 1925 acceperat et pro exercitu Francico libero(fr) sub bello mundano secundo militaverat. Petrus cum familia Lutetiae ab anno aetatis sexto habitabat. Alumnus est Lycei Condorcet, universitatis Parisiensis X, instituti scientiarum politicarum Parisiensis, denuo universitatis Harvardianae ubi iuris doctor laureatus est. Legatus pro Sarcellis anno 1993 electus, postea quartum circulum Parisiorum ab anno 1997 repraesentavit. Secretarius civicus a rebus Europaeis mense Iunio 2009, a commercio externo a mense Novembri 2010 creatus est iuxta ministerium reerum Europaearum externarumque(fr) in gubernatione Francisci Fillon: hoc munus usque ad finem praesidentiae Sarkozianae mense Maio 2012 sustinuit. Iterum legatus circuli primae Parisiorum mense Iunio 2012 electus, se a vita politica electiva mense Aprili 2017 recepit. Ex quo tempore advocatus, orator, et consiliarius reerum geopoliticarum in cogitationum officinis(en) operam dedit. Auctor et editorialista(fr) operatur.